Izv.prof.dr.art. Antonija Balić Šimrak

Učiteljski fakultet

Sveučilište u Zagrebu

**Stručni skup:** **Likovna umjetnost u podršci cjelovitog razvoja djeteta**

**Vrijeme održavanja:** 31. Kolovoza i 14. rujna 2017.

RADIONICA u trajanju od 60 minuta

**MAŠTOVITI PROSTORI ZA DJEČJU IGRU** – land art i performance

Radionica *Maštoviti prostori za dječju igru – land art i performance* zamišljena je kao zajednički stvaralački proces stotinjak sudionika koji će biti podijeljeni u deset skupina te će njihov zadatak biti da na prostoru dvorišta Učiteljskog fakulteta kreiraju okružje od različitih materijala. Koncept radionice biti će prezentiran u uvodnom izlaganju voditeljice u kojem će sudionici biti upoznati sa stvaralaštvom raznih umjetnika (Toshiko Horiuchi, Ernesto Neto, Chiharu Shiota, Erwin Wurm) te će im biti predstavljeni projekti koje su izvodili studenti Učiteljskog fakulteta «*Omatanje stabla*» i «*Mandala*», također u dvorištu Fakulteta. Sudionici će već tada biti podijeljeni u skupine po 10 kako bi tijekom pauze mogli promišljati svoj prostor. Sudionicima će biti ponuđena velika količina tekstila i elemenata koje će moći koristiti za oblikovanje svog dijela prostora ali će također biti zamoljeni da sa sobom donesu materijale koje prema opisu radionice, vide kao prikladne za korištenje.

primjer postavljanja raznobojnih tkanina u prostor

Svih deset ambijenata će u konačnici činiti jednu veliku cjelinu u kojoj će se u drugom dijelu radionice odvijati performance te će se isti bilježiti fotoaparatom. Performance je osmišljen na temelju stvaralaštva umjetnika Erwinu Wurma koji svoje «*Jednominutne skulpture*» izrađuje na način da ih ili oblači na pojedine oblike ( lopte, namještaj, kutije) ili se pak u njih uvlače ljudi i to vrlo često u nekoj interakciji. Svaka skupina odrediti će svoj koncept performativnog čina te će ga odabrani pojedinci izvesti dok će ostali bilježiti proces fotoaparatima. Cjeli tijek radionice dodatno će fotodokumentirati stručna osoba te će ta dokumentacija biti dostavljena svima na mail adresu. Ukoliko se svi sudionici slože najbolji kadrovi mogu biti objavljeni na Facebook stranici *Dijete i likovna umjetnost*.

   

primjeri korištenja odjevnih predmeta u performativnom činu

**Ciljevi:**

* obogaćivanje vlastitih kompetencija u području stvaralaštva
* razvoj suradničkog promišljanja kreativnog procesa i oblikovanja prostora
* upoznavanje s performanceom kao oblikom likovnog izraza
* upoznavanje s važnosti fotodokumentacije u likovno utemeljenim istraživanjima

PRIPREMLJENI MATERIJAL (od strane voditeljice radionice):

* Čelične sajle razapete između stabala
* Ljestve
* Kvačice, špaga i slični materijali
* 30 metara tkanine ( širina 30 cm) od žutice s izrezanim motivom čipke
* 30 metara tkanine ( širina 30 cm) od pamučnog platna obojenog u *tie-dye* tehnici
* različite tkanine s uzorkom
* nekoliko pilates lopti
* baloni
* stolice
* nekoliko pulovera većih dimenzija

SUDIONIKE MOLIM DA OBZIROM NA VELIČINU PROSTORA I BROJ OSOBA SA SOBOM DONESU SLIJEDEĆE MATERIJALE PO IZBORU(naravno ako su u mogućnosti):

* tkanine
* šalove
* lopte, balone
* špage, štrikove, trake.....
* velike pulovere ili odjevne predmete koji su zanimljivi za performance
* prema izboru što god zažele

UNAPRIJED ZAHVALJUJEM I VESELIM SE RADIONICI